《郊庙歌辞。晋朝飨乐章。群臣酒行歌》
唐代·佚名

剑佩俨如林，齐倾拱北心。渥恩颁美禄，咸濩听和音。

一德君臣颁，重瞳日月临。歌时兼乐圣，唯待赞泥金。

万国咸归禹，千官共祝尧。拜恩瞻凤扆，倾耳听云韶。

运启金行远，时和玉烛调。酒酣齐抃舞，同贺圣明朝。

令节陈高会，群臣侍御筵。玉墀留爱景，金殿霭祥烟。

振鹭涵天泽，灵禽下乐悬。圣明无一事，何处让尧年。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。